Kaksi vinkkiä miten vähentää ruokakoomaa luopumatta jouluherkuista
Moro, tässä Henry – Kipukaupan perustaja. Tässä kaksi vinkkiä, joilla vähennät ruokakoomaa – ilman että luovut yhdestäkään jouluruuasta. 1️⃣ Liikun 2–3 minuuttia ennen ja jälkeen aterian 2️⃣ Syön ruuat tietyssä järjestyksessä Lyhyesti tausta, miksi nämä toimivat.
Mikä ruokakooman taustalla on?
Kun syödään paljon ja varsinkin nopeasti imeytyviä hiilareita (peruna, laatikot, leipä, jälkkärit): verensokeri nousee nopeasti → sokeripiikki keho reagoi vapauttamalla insuliinia verensokeri laskee nopeasti takaisin → romahdus Tämä nopea nousu ja lasku tuntuu usein raskaana olona, väsymyksenä, aivosumuna – eli ruokakoomana. Hyvä uutinen: voit vaikuttaa tuohon käyrään itse, ilman että jouluherkuista tarvitsee luopua.
1️⃣ Kevyt liike ennen ja jälkeen ruuan
Ennen isompaa ateriaa teen jotain pientä liikettä: 10 tuolilta ylösnousua tai 2–3 minuuttia rauhallista kävelyä kotona tai pihalla Aterian jälkeen sama juttu pienemmässä mittakaavassa: lyhyt kävely pieni siivoilu / tiskien hoito portaat ylös–alas pari kertaa Miksi tämä auttaa? Kun lihakset tekee töitä, ne käyttävät veressä olevaa sokeria polttoaineena. Siksi osa energiasta menee suoraan lihaksiin eikä jää yhtä paljon nostamaan verensokeria. Tällöin verensokeri ei nouse yhtä jyrkästi – eikä myöskään romahda yhtä rajusti, mikä voi tarkoittaa parempaa oloa ruokailun jälkeen.
2️⃣ Ruokajärjestys: sama ruoka, eri vaikutus
Toinen niksi on se, missä järjestyksessä syön: 1. Ensin kasvikset ja kuitu – salaatti, juurekset, hapankaali tms. 2. Sitten proteiini ja rasva – kala, kinkku, kalkkuna, pähkinät 3. Lopuksi hiilarit ja jälkkäri – perunat, laatikot, leipä, makeat Jos syöt ensin kasvikset / kuidun, sitten proteiinin ja rasvan, ja vasta lopuksi perunat, laatikot, leivän ja jälkiruoan, kuitu ja rasva hidastavat hiilihydraattien imeytymistä. Sama ruoka, eri järjestys – usein loivempi sokeripiikki ja vähemmän ruuan jälkeistä väsymystä. Aina lautaselle ei ole helppo saada kuituja ensin. Silloin otan ne usein jo ruuanlaiton aikana: nappaan pari porkkanaa, parsakaalia, manteleita tai vaikka avokadoa, kun ruoka on vielä valmistumassa. Näin ensimmäiset suupalat sisältävät kuitua. - - - - Jos haluat testata tätä, valitse yksi ateria ja kokeile: vähän liikettä ennen ruokaa ja sen jälkeen ruuat järjestyksessä: kuitu → proteiini & rasva → hiilarit & jälkkäri Ja tarkkaile sitten uteliaasti: tuntuuko olo erilaiselta kuin tavallisesti ruuan jälkeen? Samaa voit kokeilla myös ihan tavallisena arkipäivänä – aamiaisella, lounaalla, päivällisellä tai iltapalalla. Itse pyrin tekemään tämän aina, kun syön kunnon aterian. Aina en muista – mutta silloin kun muistan, keho kiittää. - - - - - Toivottavasti vinkeistä on sinulle hyötyä. Haluan samalla toivottaa sinulle rauhallista ja lempeää joulua. Koko Kipukaupan porukan puolesta iso kiitos, että olet mukana meidän matkassa. Toivomme, että joulu tuo sinulle rauhaa ja iloa. Jouluisin terveisin, Henry – Kipukaupan perustaja.
P.S. Kuten pienet muutokset syömisessä helpottavat oloa aterian jälkeen, pienet muutokset jaloissa voivat helpottaa oloa koko päivän. Tavallisissa kengissä jalat ovat kuin puristuksessa – paljasjalkakengissä ne pääsevät liikkumaan vapaammin jokaisella askeleella.
‍
Rakkaudella jo vuodesta 2020 alkaen ❤️ Kipu Solutions Oy Mantereentie 13 37500 Vesilahti Ei enää viestejä?